Peter Altmaier

Peter Altmaier (født 18. juni 1958 i Ensdorf) er en tysk jurist og politiker (CDU). Han var fra 14. mars 2018 til 8. desember 2021 økonomi- og energiminister i Angela Merkels fjerde regjering. Før dette var han fra 17. desember 2013 minister i regjeringen Merkel III, med særlige oppgaver og i tillegg sjef for Forbundskanslerens kontor.

Han arbeidet for Europakommisjonen fra 1990 til 1994 og er medlem av Forbundsdagen fra 1994. Han var fra 2009 til 2012 administrativ leder av CDU/CSU i Forbundsdagen, og fra 2012 til 2013 Tysklands miljøvernminister.Süddeutsche Zeitung Besøkt 16. mai 2012

 Liv 
Etter abitur (videregående skole) i 1978 utførte Altmaier verneplikttjeneste og begynte 1980 på juridiske studier. Han avla første statseksamen i 1985 og andre statseksamen i 1988. Etter dette var han vitenskapelig medarbeider i Europainstituttet i Saarlands universitet. Han har fra 1990 hatt ulike stillinger ved Europakommisjonen, og var fra 1993 til 1994 generalsekretær i generaldireksjonen for sosial sikkerhet og fremmedarbeidere. Han har permisjon fra stillingen siden 1994. Altmaier taler flytende engelsk, fransk og nederlandsk. Han er katolikk og enslig.

 Parti og parlament 
Altmaier ble medlem av Junge Union i 1974 og av CDU i 1976. Han er fra 1991 medlem av styret i CDU Saar i samme periode leder av delstatsutvalget «Europa». Fra 2000 til 2008 var Altmaier dessuten leder av kretsutvalget i Saarlouis.

Altmaier er fra 1994 medlem av Forbundsdagen. Der var han fra 1998 til 2000 leder av underutvalget for europarett. Han var del av en samtalegruppe av unge politikere bestående av kristeligdemokrater og «grønne» politikere, den såkalte Pizza-Connection.spiegel.de Besøkt 17. mai 2012 Altmaier var fra 2002 til 2005 medlem av styret for CDUs gruppe i Forbundsdagen og fra 2009 første administrative leder av gruppen.

Peter Altmaier var inntil 2009 valgt til Forbundsdagen på CDUs partiliste, og fra valget i 2009 direktevalgt fra sin hjemkrets i Saarlouis.

 Offentlige verv 
Altmaier ble 23. november 2012 parlamentarisk statssekretær ved Tysklands innenriksdepartement. Han var 16. mai 2012 til 17. desember 2013 miljøvernminister i Tyskland. Altmaier er fra 2013 sjef  Forbundskanslerens kontor og minister uten portefølje i regjeringen Merkel III.

 Europapolitiker 
Altmaier har vært medlem av EU-utvalget i Forbundsdagen og Det europeiske konventet. Han er ridder av den franske Æreslegionen.

 Politiske posisjoner 
Peter Altmaier gjorde seg på 1990-tallet til talsmann for en modernisering av den tyske statsborgerretten og holdt kontakt med immigranter, flyktningorganisasjoner og kirken. Han talte for en tilnærming mellom CDU og Bündnis 90/Die Grünen Altmaier regnes som en reformator av sitt parti. Han har også ført samtaler med Piratpartiet om datasikkerhet og opphavsrett.Merkels Alleskönner, Zeit Online fra 16. mai 2012Der neue Liebling, Spiegel Online fra 16. mai 2012

 Referanser 

 Eksterne lenker 

 Biografi på internettsiden til Forbundsdagen
 Peter Altmaier på Abgeordnetenwatch.de

Kategori:Tyske ministre for særlige oppgaver
Kategori:Tyske miljøvernministre
Kategori:Medlemmer av Forbundsdagen
Kategori:CDU-politikere
Kategori:Fødsler i 1958
Kategori:Tyske næringsministre
Kategori:Personer fra Landkreis Saarlouis